ലോകമലേശ്വരം വില്ലേജില് സംയോജിത കാര്ഷിക പദ്ധതി കൊടുങ്ങല്ലൂര്: സിപിഎമ്മിന്റെയും കര്ഷക സംഘത്തിന്റെയും നേതൃത്വത്തില് കൊടുങ്ങല്ലൂര് നഗരസഭയിലെ ലോകമലേശ്വരം വില്ലേജില് സംയോജിത കാര്ഷിക പദ്ധതി നടപ്പിലാക്കും. കൊടുങ്ങല്ലൂര് ടൗണിലെ പാര്ട്ടി ബ്രാഞ്ചുകളുടെ ആഭിമുഖ്യത്തില് ഏഴു കേന്ദ്രങ്ങളിലാണ് കാര്ഷിക പദ്ധതികള്ക്കു രൂപം നല്കിയിട്ടുള്ളത്. വിവിധ കേന്ദ്രങ്ങളില് പച്ചക്കറികള്, വാഴ, കപ്പ, ഇഞ്ചി, മഞ്ഞള് എന്നിവയും മത്സ്യം, ആട്, പശു, കോഴിവളര്ത്തല് എന്നിവയും കര്ഷക കൂട്ടായ്മകള് സംഘടിപ്പിച്ച് നടത്തും. ആവശ്യക്കാര്ക്ക് ഗ്രോ ബാഗുകള് നല്കും. കര്ഷകര്ക്കു കാര്ഷികവിജ്ഞാനത്തിനായി വിദഗ്ധരെ പങ്കെടുപ്പിച്ച് ക്ലാസുകളും നടത്തും. കൃഷിഭവനുകള്, സഹകരണ സംഘങ്ങള്, മൃഗസംരക്ഷണ വകുപ്പ് എന്നിവയുടെ സഹായം ലഭ്യമാക്കും. ഉത്പാദനത്തിന്റെ അടിസ്ഥാനത്തില് ഒരു വിപണന കേന്ദ്രമെങ്കിലും ആരംഭിക്കും. വില്ലേജ്തല ഉദ്ഘാടനം ഗ്രോബാഗുകളില് പച്ചക്കറി തൈകള് നട്ടുകൊണ്ട് നഗരസഭ വൈസ് ചെയര്മാന് കെ.ആര്. ജൈത്രന് നിര്വഹിച്ചു. ടി.പി. പ്രഭേഷ് അധ്യക്ഷത വഹിച്ചു. കെ.ആര്. ഉണ്ണികൃഷ്ണന്, എ.ജി. സജീവന്, എ.എ. അഷ്റഫ്, പി.എസ്. ധര്മരാജന് എന്നിവര് പ്രസംഗിച്ചു.